**Materská škola Piesočná 2, 821 04 Bratislava**

**Zápisnica zo zasadnutia Rady školy pri MŠ Piesočná 2, ET Rádiová 52**

**a ET Vietnamská 13, v Bratislave.**

**Termín konania**: 06. 09. 2017 o 17.00 hod.

**Miesto konania zasadnutia**: Materská škola Piesočná 2, Bratislava

**Prítomní:** na zasadnutí sa zúčastnili nasledovní členovia RŠ, viď prezenčná listina

**Program zasadnutia:**

1. Otvorenie
2. Vyhodnotenie výchovno-vzdelávacej práce za šk. rok 2016/2017, Hospodárska správa za rok 2016
3. Školský poriadok šk. rok 2017/2018
4. Koncepcia riadenia MŠ Piesočná, ET Rádiová, ET Vietnamská
5. Informácia o počte prijatých detí do MŠ, o počte detí v triedach v šk. roku 2017/2018
6. Informácia o podmienkach prijatia detí do materskej školy na šk. rok 2017/2018
7. Voľba pedagogického pracovníka do Rady školy na nasledujúce funkčné obdobie, príprava volieb
8. Diskusia

Záver

**K bodu č. 1**

Podpredsedníčka Rady školy p. Mgr. Natália Mrázová a p. riaditeľka MŠ Mgr. Murínová privítali prítomných na zasadnutí RŠ. Mgr. Natália Mrázová oboznámila prítomných s programom zasadnutia.

**K bodu č. 2**

Pani riaditeľka poslala e-mailom dokumenty členom RŠ na preštudovanie. Informovala prítomných a vyhodnotila výchovno - vzdelávaciu činnosti Materskej  školy v školskom roku 2016/2017, informovala o hospodárení právneho subjektu. RŠ zobrala na vedomie prednesenú správu o výsledkoch výchovno-vzdelávacej činnosti za rok 2016/2017 bez pripomienok.

**K bodu č. 3**

V ďalšom bode sa p. riaditeľka školy vyjadrila k Školskému poriadku. Prítomných oboznámila so skutočnosťou, že v ňom nastali menšie zmeny oproti minulému roku. Členovia ho berú na vedomie.

**K bodu č.4**

V bode č. 4 pani riaditeľka po úspešnom výberovom konaní na riaditeľa MŠ Piesočná, informovala členov RŠ o Koncepčnom zámere rozvoja MŠ Piesočná a jej ET v šk. roku 2017/2018. Túto skutočnosť zobrali všetci členovia na vedomie.

**K bodu č. 5**

Pani riaditeľka s poľutovaním skonštatovala, že pre nedostatok miest v MŠ a EP, nemohlo byť prijatých veľa 3-ročných detí. Následne však poznamenala, že tento rok sú 3 predškolské triedy v MŠ, čo umožní nasledujúci šk. rok prijať cca 60 nových detí. Taktiež informovala o EP Banšelová, kde by malo byť zaradených po novom roku cca 40 detí vo veku 3. rokov.

**K bodu č. 6**

Ďalej pani riaditeľka informovala členov RŠ o podmienkach prijatia detí do MŠ na šk. rok 2017/2018. Podmienky pre prijatie detí do MŠ je ich samostatnosť pri obliekaní, jedení. Dieťa musí byť odplienkované. V tomto školskom roku pani riaditeľka zrušila prednostné prijímanie detí, ktoré majú v MŠ súrodenca. Ďalšie podmienky prijatia do MŠ sú zahrnuté v Školskom poriadku. Členovia RŠ tieto podmienky rešpektovali a návrh prijali.

**K bodu č. 7**

Podpredsedníčka RŠ Mgr. Mrázová oboznámila členov RŠ, že pedagogický zamestnanec Bronislava Sitárová ukončila pracovný pomer, a preto sa musia uskutočniť nové voľby do Rady školy za pedagogických pracovníkov. Voľby sa uskutočnia do konca mesiaca september 2017. Organizáciu a priebeh volieb do RŠ zabezpečí podpredsedníčka RŠ Mgr. Natália Mrázová. Túto skutočnosť zobrali všetci členovia na vedomie.

**K bodu č. 8**

V diskusii prizvaní poslanci informovali o dotáciách/grantoch pre školy, MŠ na šk. rok 2017/2018. Vyzvali zástupcov rodičov z OZ, aby napísali a poslali projekty, ktoré má naša materská škola predstavu zrealizovať. Túto informáciu zobrali na vedomie aj pedagogickí pracovníci.

**Záver:**

Predsedníčka RŠ Ing. Júlia Kováčová a pani riaditeľka Mgr. Lenka Murínová poďakovali členom Rady školy za ich účasť na prvom zasadnutí v školskom roku 2017/2018.

V Bratislave, 06.09. 2017

Zapísala: Mgr. Natália Mrázová

podpredsedníčka RŠ

Overila: Ing. Júlia Kováčová

predsedníčka RŠ